**Crna Gora**

**Opština Nikšić**

**Sekretarijat za investicije i projekte**

**Broj: 04-404-**

**Datum: 06.12. 2021. godine**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Informacija o učešću Opštine Nikšić**

**u Regionalnom programu lokalne demokratije na Zapadnom Balkanu 2 (ReLOaD2)**

**Nikšić, 06.12. 2021. godine**

**Crna Gora**

**Opština Nikšić**

**Sekretarijat za investicije i projekte**

**Broj: 04-404-141**

**Datum: 06.12. 2021. godine**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Regionalni program lokalne demokratije na Zapadnom Balkanu 2 (ReLOaD2) sprovodi Program Ujedinjenih nacija za razvoj (UNDP) u zemaljama i teritorijama regiona i to: Albaniji, Bosni i Hercegovini (BiH), Sjevernoj Makedoniji, Crnoj Gori i Srbiji. Projekat je počeo sa realizacijom 1. januara 2021. godine,kao nastavak prethodne faze ReLOaD programa koja je uspješno završena u decembru 2020. godine.

Kao i u prethodnoj fazi opšti cilj ReLOaDa je jačanje partnerstava između lokalnih samouprava i nevladinog sektora na području Zapadnog Balkana širenjem uspješnog modela transparentnog projektnog finansiranja nevladinih organizacija. U drugoj fazi realizacije programa intervencija će biti usmjerena i na poboljšanje položaja mladih na lokalnom nivou, kroz jačanje participativnog razvoja politika mladih i zajedničkog djelovanja sa lokalnim upravama u tom pravcu.

Aktivnosti programa realizovaće se u pet odabranih klastera opština u Crnoj Gori (klaster čine dvije ili više lokalnih samouprava udruženih radi realizacije zajedničkih aktivnosti u Programu), a krajnji cilj je jačanje kapaciteta lokalnih samouprava odabranih za učešće u ReLOaD2.

Ukupna vrijednost ReLOaD2 programa je oko 15 miliona USD, a finansira ga Evropska unija (EU) iz Instrumenta za pretpristupnu pomoć, tj. Programa podrške za civilno društvo u iznosu od 11,5 miliona USD, dok će ostatak sredstava sufinansirati UNDP kancelarije koje djeluju u zemljama Zapadnog Balkana i partnerske JLS.

1. U okviru dijela ReLOaD2 programa koji se sprovodi u Crnoj Gori, pet odabranih klastera jedinica lokalne samouprave će :

* imati na raspolaganju po 170.000 EUR za grantove za NVO iz sredstava EU (po 85.000 EUR u 2022 i 2023. godini), a od toga dio za NVO aplikante koji su tek osnovani ili rade sa ciljnom grupom mladih;
* imati podršku u pripremi **izmjene Odluke o kriterijumima, načinu i postupku raspodjele sredstava nevladinim organizacijam u skladu sa LOD metodologijom za transparentno finansiranje projekata NVO** i važećim pravnim aktima;
* učestvovati u obukama, seminarima i drugim događajima na temu transparentne raspodjele sredstava NVO i ukljućivanja mladih u proces kreiranja lokalnih politika, kao i aktivno raditi na usvajanju i primjeni izmjena Odluke o kriterijumima i načinu finansiranja nevladinih organizacija;
* u saradnji sa UNDP projektnim timom organizovati obuke za upravljanje projektnim ciklusom i pisanju projektnih predloga za ReLOaD2 javne konkurse, u skladu sa LOD metodologijom;
* objaviti najmanje dva javna konkursa za transparentnu dodjelu sredstava NVO u okviru ReLOaD2 programa, u 2022. i 2023. godini;
* imati podršku u pripremi i objavi javnih konkursa, formiranju i radu Komisija za evaluaciju prijava, odabiru NVO prijavljenih projekata, praćenju implementacije projekata i slično;
* imati program za zapošljavanje mladih na nivou svake od JLS učesnica u ReLOaD2 programu;

Sve ove faze planiranja, dodjele i realizacije sredstava NVO će se realizovati na nivou klastera jedinica lokalnih samouprava, znači zajednički za lokalne samouprave Nikšić i Plužine u okviru klastera „Zajedno Nikšić i Plužine“.

2. Na objavljeni poziv za izražavanje interesa klastera jedinica lokalnih samouprava za učešće u ReLOaD2 programu odabrano je pet klastera JLS, u okviru kojih se udružuje 15 lokalnih samouprava iz Crne Gore. Na taj način , lokalne samouprave su iskazale opredjeljenost za dalje jačanje i unapređenje odnosa i saradnje sa civilnim društvom. Komisija UNDP je evaluirala pristigle prijave, dok je konačnu odluku o izboru najboljih prijava donio Partnerski odbor ReLOaD projekta, 12. avgusta 2021. godine u Podgorici. ***Za učešće u ReLOaD2 programu odabrani su sljedeći klasteri lokalnih samouprava:***

***1. Tara – opštine Mojkovac, Kolašin i Pljevlja,***

***2. Coastal Mates – opštine Budva, Herceg Novi, Kotor i Tivat,***

***3. Zajedno za sjever – opštine Andrijevica i Berane,***

***4. Zajedno Nikšić i Plužine – opštine Nikšić i Plužine,***

***5. Središnji region – Glavni grad Podgorica, Prijestonica Cetinje, Opština u okviru Glavnog grada Podgorica – Golubovci i Opština Danilovgrad.***

V.D.Sekretara

Jelena Šekarić,s.r.